Vichai Srivaddhanaprabha

Vichai Srivaddhanaprabha (født 4. april 1958 i Bangkok, død 27. oktober 2018 i Leicester) var en thailandsk forretningsmann og milliardær.

Srivaddhanaprabha bygget sitt forretningsimperium på taxfree-kjeden King Power, som han etablerte i 1989. I 2010 kjøpte han den britiske fotballklubben Leicester City FC. I 2017 kjøpte han også den belgiske fotballklubben Oud-Heverlee Leuven.

I mai 2016 var han ifølge Forbes Thailands 4. rikeste person med en formue på over 20 milliarder kroner.

Srivaddhanaprabha døde 27. oktober 2018 da helikopteret hans, av typen AgustaWestland AW169, styrtet på parkeringsplassen like utenfor Leicesters hjemmebane, King Power Stadium, like etter kamp. Fem personer omkom i ulykken.

Referanser

Eksterne lenker 
 

Thailendere
Forretningsfolk
Milliardærer
Omkomne i helikopterulykker
Personer fra Bangkok